****

# ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 16/6/2022

ΝΟΜΟΣ ΑΤΤΙΚΗΣ

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

& ΑΝΑΠΤΥΞΗΣ

Τμήμα Εσόδων, Περιουσίας,

Έκδοσης και Ρύθμισης Αδειών Προς Επιχειρηματικών Δραστηριοτήτων Τον Πρόεδρο και τα μέλη του Δημοτικού Συμβουλίου

**ΘΕΜΑ: «Λήψη απόφασης για παράταση της διάρκειας της επαγγελματικής μισθώσεως του δημοτικού ακινήτου στη συμβολή των οδών Π. Τσαλδάρη & Αλ. Παναγούλη στη δημοτική Κοινότητα Ταύρου».**

Κύριε Πρόεδρε,

   Έχοντας υπόψη:

1. Τις διατάξεις του άρθρου 49 του Ν. 4795/2021 (ΦΕΚ 62/τ.Α’/17-4-2021) *«Σύστημα Εσωτερικού Ελέγχου του Δημόσιου Τομέα, Σύμβουλος Ακεραιότητας στη δημόσια διοίκηση και άλλες διατάξεις για τη δημόσια διοίκηση και την τοπική αυτοδιοίκηση»*, όπως τροποποιήθηκε και ισχύει.
2. Τις διατάξεις του άρθρου 37 του Ν. 4807/2021 (ΦΕΚ 96/τ.Α’/11-6-2021) *«Θεσμικό πλαίσιο τηλεργασίας, διατάξεις για το ανθρώπινο δυναμικό του δημόσιου τομέα και άλλες επείγουσες ρυθμίσεις»*, όπως τροποποιήθηκε και ισχύει.
3. Τις διατάξεις του N. 3852/2010 (ΦΕΚ 87/τ.Α’/7-6-2010) *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»*.
4. Τις διατάξεις του Ν. 3463/2006 (ΦΕΚ 114/τ.Α’/8-6-2006) *«Κύρωση του Κώδικα Δήμων και Κοινοτήτων»*.
5. Το υπ’ αριθμ. πρωτ. 16651/17-7-2017 ΙΔΙΩΤΙΚΟ ΣΥΜΦΩΝΗΤΙΚΟ ΜΙΣΘΩΣΕΩΣ ………………………………. στη δημοτική Κοινότητα Ταύρου), χρονικής διάρκειας πέντε (5) ετών ήτοι από 17/7/217 έως 17/7/2022.
6. Το υπ’ αριθμ. 216/2019 (αρ. πρωτ. 17486/17-9-2019 Δήμου Μοσχάτου – Ταύρου) Πρακτικό Συμβιβασμού της Επιτροπής Διακανονισμού Εμπορικών Μισθώσεων της Περιφερειακής Ενότητας Νοτίου Τομέα Αθηνών, σχετικό με την τροποποίηση της μισθωτικής σύμβασης, που καθόρισε το μηνιαίο μίσθωμα από το ισχύον των χιλίων πεντακοσίων εβδομήντα ευρώ **(1.570,00 €),** στο ποσό των οκτακοσίων ευρώ **(800,00 €) πλέον του νόμιμου τέλους χαρτοσήμου 3,6%,** με έναρξη την ημερομηνία υποβολής του αιτήματος στην εν λόγω Επιτροπή, ήτοι την **18/7/2019**. Το ως άνω από την Επιτροπή μίσθωμα δέον **όπως μείνει αμετάβλητο για μια διετία**.
7. Την υπ’ αριθμ. πρωτ. **3795/3-3-2022 εκπρόθεσμη αίτηση** του ……… λόγω *«…εσφαλμένης πεποίθησης…»* όπως χαρακτηριστικά αναφέρει, *«….για διετή παράταση της ισχύουσας σύμβασης, ήτοι έως τις 17/7/2024, με αμετάβλητο το μίσθωμα στο ποσό των οκτακοσίων είκοσι ευρώ (820,00 €), ήτοι να μην επέλθει από τούδε και στο εξής και έως τη λήξη της μισθώσεως έτερη ετήσια προσαύξηση ποσοστού 2,5%».*
8. Την υπ’ αριθμ. πρωτ. **9325/20-5-2022** **εκπρόθεσμη αίτηση** του …….. λόγω *«…ανωτέρας βίας…»* όπως χαρακτηριστικά αναφέρει, *«….για διετή παράταση της ισχύουσας σύμβασης, ήτοι έως τις 17/7/2024».*
9. Το υπ’ αριθμ. 285/2022 (αρ. πρωτ. 11231/16-6-2022 Δήμου Μοσχάτου – Ταύρου) Πρακτικό Συμβιβασμού της Επιτροπής Διακανονισμού Εμπορικών Μισθώσεων της Περιφερειακής Ενότητας Νοτίου Τομέα Αθηνών, σχετικό με την τροποποίηση της μισθωτικής σύμβασης, που καθόρισε το μηνιαίο μίσθωμα από το ισχύον των χιλίων πεντακοσίων εβδομήντα ευρώ **(1.570,00 €),** στο ποσό των οκτακοσίων ευρώ **(800,00 €) πλέον του νόμιμου τέλους χαρτοσήμου**, με έναρξη την ημερομηνία υποβολής του αιτήματος στην εν λόγω Επιτροπή, ήτοι την **14/3/2022**. Το ως άνω από την Επιτροπή μίσθωμα δέον **όπως μείνει αμετάβλητο για μια διετία**.

**Παρακαλούμε για τη λήψη απόφασης σχετικά με το θέμα, λαμβάνοντας υπόψη το γεγονός ότι οι αιτήσεις του ενδιαφερόμενου είναι ληξιπρόθεσμες σύμφωνα με την ισχύουσα νομοθεσία, που σας την παραθέτουμε:**

**Ν. 4807/2021 (ΦΕΚ 96/τ.Α’/11-6-2021)** *«Θεσμικό πλαίσιο τηλεργασίας, διατάξεις για το ανθρώπινο δυναμικό του δημόσιου τομέα και άλλες επείγουσες ρυθμίσεις»*

***Άρθρο 37***

***Παρατάσεις μισθώσεων δημοτικών ακινήτων και κυλικείων - Τροποποίηση των παρ. 1 και 3 του άρθρου 49 του ν. 4795/2021***

*Οι παρ. 1 και 3 του άρθρου 49 του ν. 4795/2021 (Α’ 62) περί παρατάσεων μισθώσεων δημοτικών ακινήτων και κυλικείων αντικαθίστανται και το άρθρο 49 διαμορφώνεται ως εξής:*

 *«Άρθρο 49 Παρατάσεις μισθώσεων δημοτικών ακινήτων και κυλικείων*

*1. Με την επιφύλαξη ειδικότερων διατάξεων για τις μισθώσεις τουριστικών καταλυμάτων, λοιπές μισθώσεις δημοτικών ακινήτων στα οποία στεγάζονται επιχειρήσεις με εκμισθωτή δήμο ή νομικό πρόσωπο δημοσίου δικαίου αυτού ή επιχειρήσεις Ο.Τ.Α. του άρθρου 252 του ν. 3463/2006 (Α’ 114) που έχουν συσταθεί αποκλειστικά από Ο.Τ.Α. α’ βαθμού, οι οποίες δεν έχουν λήξει στις 11.6.2021 ή έληγαν από 1.1.2021 έως και τις 11.6.2021, παρατείνονται για δύο (2) επιπλέον έτη από τον χρόνο λήξης τους* ***κατόπιν μονομερούς δήλωσης του μισθωτή, η οποία υποβάλλεται αποκλειστικά έως τις 11.1.2022****. Ο καθορισμός του μισθώματος του χρόνου παράτασης της μίσθωσης κατά το πρώτο εδάφιο γίνεται από την Επιτροπή της παρ. 5 του άρθρου 186 του ν. 3463/2006 και από το οικείο διοικητικό συμβούλιο για τα νομικά πρόσωπα.*

*2. Η παρ. 1 εφαρμόζεται αναλόγως και για μισθώσεις εντός κοινόχρηστων χώρων που ανήκουν στους Ο.Τ.Α. α’ βαθμού.*

 *3. Εφόσον δεν έχει δημοσιευθεί διακήρυξη νέου διαγωνισμού, συμβάσεις μίσθωσης κυλικείων δημόσιων σχολείων πρωτοβάθμιας και δευτεροβάθμιας εκπαίδευσης οι οποίες είναι σε ισχύ στις 11.6.2021 παρατείνονται για δύο (2) έτη από τον χρόνο λήξης τους, κατόπιν αίτησης του μισθωτή, η οποία υποβάλλεται αποκλειστικά έως την 30η.6.2021.».*

Η ΠΡΟΪΣΤΑΜΕΝΗ                Ο ΔΙΕΥΘΥΝΤΗΣ ΟΙΚΟΝΟΜΙΚΩΝ           Ο ΑΝΤΙΔΗΜΑΡΧΟΣ

 ΤΟΥ ΤΜΗΜΑΤΟΣ ΥΠΗΡΕΣΙΩΝ ΟΙΚΟΝΟΜΙΚΩΝ

 ΕΛΠΙΔΑ ΤΡΙΑΝΤΑΦΥΛΛΑΚΗ ΑΝΤΩΝΙΟΣ ΚΟΥΒΑΡΗΣ ΒΑΣΙΛΕΙΟΣ ΓΡΟΥΜΠΑΣ